Γεγονότα Νοεμβρίου 2023

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Νοέμβριο του 2023, συνοδευόμενα από τις πηγές μέσω των οποίων μεταδόθηκαν.

## 1 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
** Το Ισραήλ αναπτύσσει κορβέτες στην Ερυθρά Θάλασσα ως απάντηση σε επιθέσεις με πυραύλους και drone από την Υεμένη. Ο αξιωματούχος του Συμβουλίου Εθνικής Ασφαλείας του Ισραήλ Τζάτσι Χανέγκμπι λέει ότι οι επιθέσεις των Χούτι στο Ισραήλ είναι "αφόρητες". (Reuters)
**Γύρω στα 500 άτομα, μεταξύ των οποίων τραυματίες Παλαιστίνιοι, αλλοδαποί και Παλαιστίνιοι υπήκοοι με διπλή υπηκοότητα, απομακρύνονται από τη Λωρίδα της Γάζας μέσω του συνοριακού περάσματος της Ράφα προς την Αίγυπτο, σηματοδοτώντας το πρώτο του άνοιγμα από την έναρξη του πολέμου. (AFP μέσω ''The Straits Times'')

**Διεθνείς σχέσεις**
*Η Ιορδανία ανακαλεί τον πρεσβευτή της στο Ισραήλ για να καταδικάσει τον πόλεμο του Ισραήλ με την Χαμάς. (AFP μέσω Zawya)

**Νόμος και έγκλημα**
*Το Ευρωπαϊκό Συμβούλιο Προστασίας Δεδομένων απαγορεύει στην αμερικανική εταιρεία κοινωνικών δικτύων Meta να αποκτήσει τα προσωπικά δεδομένα χρηστών για στοχευμένη διαφήμιση σε όλο τον Ευρωπαϊκό Οικονομικό Χώρο. (AFP μέσω ''The Economic Times '')

## 2 Νοεμβρίου
**Τέχνες και πολιτισμός**
*Now and Then (τραγούδι των Beatles )
**Το αγγλικό ροκ συγκρότημα Beatles κυκλοφορεί το "τελευταίο τραγούδι" του. Αρχικά γράφτηκε και ηχογραφήθηκε από τον Τζον Λένον, αργότερα ολοκληρώθηκε από τους επιζώντες συναδέλφους του συγκροτήματος Πολ Μακάρτνεϊ και Ρίνγκο Σταρ με overdubs, καθώς και με κιθαριστικά κομμάτια από τον Τζορτζ Χάρισον. (''The Guardian'')

**Καταστροφές και δυστυχήματα**
* Η κακοκαιρία Κιαράν πλήττει την βορειοδυτική Ευρώπη, σκοτώνοντας τουλάχιστον δύο άτομα και προξενώντας παράλυση στις συγκοινωνίες. Εκτεταμένες καταστροφές από τους ανέμους των 100 μιλίων την ώρα αναφέρονται στις Αγγλονορμανδικές Νήσους, όπου 1,2 εκατ. γαλλικά νοικοκυριά έχουν μείνει χωρίς ηλεκτρικό ρεύμα. (''The Independent'') (Reuters)
*Έξι άτομα σκοτώνονται από τις σφοδρές βροχοπτώσεις στην Τοσκάνη της Ιταλίας. Άλλος ένας άνθρωπος πεθαίνει στην Καποτέρα.
(Rai News)

**Διεθνείς σχέσεις**
*Ο πρόεδρος της Ρωσίας Βλαντιμίρ Πούτιν υπογράφει νόμο με τον οποίο αποσύρεται επίσημα η επικύρωση της συνθήκης για την πλήρη απαγόρευση των πυρηνικών δοκιμών από τη Ρωσία. Η Ρωσία υποστηρίζει ότι δεν θα επαναλάβει τις δοκιμές πυρηνικών όπλων εκτός εάν το πράξουν οι Ηνωμένες Πολιτείες. (Reuters)

**Επιστήμη και τεχνολογία**
*Μεγάλης κλίμακας πολεμικές συγκρούσεις συνέβησαν στην Ευρώπη πριν από περίπου 5.000 χρόνια κατά τη νεολιθική περίοδο, σύμφωνα με την εκ νέου ανάλυση σκελετικών λειψάνων στην Ισπανία. (''The Guardian'') (''Nature'')

## 3 Νοεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δεκαπέντε άνθρωποι σκοτώνονται και άλλοι 60 τραυματίζονται από Ισραηλινή αεροπορική επιδρομή εναντίον συνοδείας ασθενοφόρων καθ' οδόν από το Νοσοκομείο Αλ-Σίφα στη Λωρίδα της Γάζας προς τη Ράφα της Αιγύπτου. (Al Jazeera)
**Τουλάχιστον 14 άνθρωποι σκοτώνονται από αεροπορική επιδρομή Ισραηλινών εναντίον αμάχων που καταφεύγουν στην νότια Γάζα. (AFP μέσω ''Baron's'')
**Δώδεκα ασθενείς με καρκίνο έχασαν τη ζωή τους στη Λωρίδα της Γάζας αφού το Νοσοκομείο Τουρκο-Παλαιστινιακής Φιλίας, η μόνη ιατρική εγκατάσταση της Γάζας που εξυπηρετούσε ασθενείς με καρκίνο, αναγκάστηκε να αναστείλει τις εργασίες μετά την έλλειψη καυσίμων. (Dawn)
*Πέντε άνθρωποι σκοτώνονται και άλλοι 20 τραυματίζονται από βόμβα σε μοτοσικλέτα, σε στάση λεωφορείου σην Ντερά Ισμαήλ Χαν της Κάιμπερ Παχτούνκουα του Πακιστάν, ενώ ανατινάζεται ένα όχημα που μετέφερε αστυνομικούς. (AP)

**Τέχνες και πολιτισμός**
*Αρχαιολόγος αναφέρει ότι μια δομή πυραμίδας στο Γκουνούνγκ Παντάνγκ της Ινδονησίαςχρονολογήθηκε με άνθρακα και βρέθηκε ότι είναι πριν από περισσότερα από 27.000 χρόνια, καθιστώντας την την αρχαιότερη μεγαλιθική δομή στον κόσμο. (WION)

**Καταστροφές και δυστυχήματα**
*Σεισμός μεγέθους 5,6 Ρίχτερ πλήττει την επαρχία Καρνάλι του Νεπάλ, σκοτώνοντας τουλάχιστον 157 ανθρώπους και καταστρέφοντας πολλά σπίτια. (Reuters)
*Τριάντα δύο άνθρωποι σκοτώνονται και άλλοι 16 τραυματίζονται σε πυρκαγιά σε κέντρο αποκατάστασης τοξικομανών στο Λανγκαρούντ της Γκιλάν, στο Ιράν. (AFP μέσω ''The Guardian'')
*Ένα αεροπλάνο που πετά από το Ζάγκρεμπ συντρίβεται καθώς πλησιάζει στο Σάλτσμπουργκ της Αυστρίας, σκοτώνοντας τέσσερα άτομα. (AP)

**Διεθνείς σχέσεις**
*Η Ονδούρα ανακαλεί τον πρεσβευτή της στο Ισραήλ ως απάντηση στις στρατιωτικές ενέργειες του Ισραήλ στη Λωρίδα της Γάζας. Honduras recalls ambassador to Israel for consultations, Egypt. (Al Jazeera)

**Πολιτική και εκλογές**
*Νεοζηλανδικές γενικές εκλογές 2023
**Η Εκλογική Επιτροπή ολοκληρώνει την καταταμέτρηση των ψήφων, που δείχνει ότι το κυβερνών Εθνικό Κόμμα απαιτεί έναν συνασπισμό με τους ACT και το κόμμα Πρώτα η Νέα Ζηλανδία για να σχηματίσουν κυβέρνηση αφού ο τελικός απολογισμός αποκαλύψει μια αλλαγή στις κοινοβουλευτικές έδρες. (AP)

## 4 Νοεμβρίου
**Πόλεμος και επιθέσεις**
*Πόλεμος στο Σουδάν
**Τουλάχιστον 15 άμαχοι σκοτώνονται στο Χαρτούμ κατά τη διάρκεια βομβαρδισμών μεταξύ του σουδανικού στρατού και των Δυνάμεων Ταχείας Υποστήριξης. (AFP μέσω ''TOI'')
*Εννέα ένοπλοι της Tehreek-e-Jihad σκοτώνονται κατά τη διάρκεια πυροβολισμών με στρατιώτες αφού προσπάθησαν να εισβάλουν σε μια αεροπορική βάση στο Μιανγουάλι του Πουντζάμπ, στο Πακιστάν. (AP)
*Ειδικές δυνάμεις από τη Γουινέα απομακρύνουν βίαια τον πρώην πρόεδρο Μούσα Νταντίς Καμαρά και αρκετούς άλλους αξιωματούχους από μια κεντρική φυλακή στο Κόνακρι εν μέσω πυροβολισμών. Ο Καμαρά συνελήφθη και πάλι από την αστυνομία λίγο μετά την φερόμενη απόπειρα απαγωγής. (AFP μέσω ''Daily Monitor'') (AP News)

**Καταστροφές και δυστυχήματα**
*Από πρόσκρουση λεωφορείου πάνω σε κτήριο στο Σιάτλ της Ουάσινγκτον, σκοτώνεται ένα άτομο και τραυματίζονται άλλα 12. (ABC)

**Αθλητισμός**
*Κόπα Λιμπερταδόρες 2023
**Στο ποδόσφαιρο συλλόγων, η  βραζιλιάνικη Φλουμινένσε κατακτά τον πρώτο της τίτλο Κόπα Λιμπερταδόρες αφού νίκησε την αργεντίνικη Μπόκα Τζούνιορς με 2–1 στην παράταση στον τελικό του Κόπα Λιμπερταδόρες 2023. (Reuters) 

## 5 Νοεμβρίου
**Πόλεμος και επιθέσεις**
*Τρία παιδιά και μια γυναίκα σκοτώνονται και άλλοι τραυματίζονται, όταν δύο αυτοκίνητα που μετέφεραν πολίτες χτυπήθηκαν από ισραηλινή αεροπορική επιδρομή μεταξύ των πόλεων Αϊνάτα και Αϊταρούν, στο Λίβανο, ενώ τέσσερις νοσηλευτές τραυματίζονται έπειτα από βομβαρδισμό δύο ασθενοφόρων στην Ταΐρ Χαρφά. Η Χεζμπολάχ εκτοξεύει πύραυλο προς την Κιριάτ Σμόνα ως απάντηση, σκοτώνοντας έναν άμαχο. Τρία μέλη της Χεζμπολάχ σκοτώνονται αργότερα κατά τη διάρκεια μιας σειράς επιδρομών. (France24)

**Καταστροφές και δυστυχήματα**
* Ένα αυτοκίνητο πέφτει πάνω σε μια μπυραρία στο Ντέιλσφορντ στη Βικτώρια της Αυστραλίας, σκοτώνοντας πέντε ανθρώπους και τραυματίζοντας άλλους τέσσερις. (ABC News)

**Νόμος και έγκλημα**
*Μια κρίση ομηρίας που προκλήθηκε από «οικογενειακό δράμα» σταματά τις πτήσεις στο Αεροδρόμιο του Αμβούργου στη Γερμανία. (CNN)
* Ο 57χρονος παρουσιαστής ραδιοφωνικής εκπομπής Χουάν Τζουμαλόν πυροβολείται θανάσιμα στην Καλάμπα της Μισαμίς Οσιδεντάλ, στις  Φιλιππίνες κατά τη διάρκεια ζωντανού προγράμματος. Οι χρήστες του Facebook γίνοτναι μάρτυρες της επίθεσης. (AP μέσω ABC News)

**Αθλητισμός**
*Μαραθώνιος της Νέας Υόρκης 2023
**Ο Αιθίοπας Ταμιράτ Τόλα κερδίζει τον Μαραθώνιο της Νέας Υόρκης με χρόνο ρεκόρ διαδρομής 2:04:58. (The New York Times)

## 6 Νοεμβρίου
**Πόλεμος και επιθέσεις**
*Τουλάχιστον 30 άνθρωποι σκοτώνονται όταν αυτονομιστές Τίγρεις της Αμπαζονίας επιτίθενται στο χωριό Εγκμπεκάου του διαμερίσματος Μανιού στο Νοτιοδυτικό Καμερούν. (AFP via ''Barron's'') (Cameroon News Agency)

**Καταστροφές και δυστυχήματα**
*Τουλάχιστον 25 άνθρωποι στη Σομαλία και άλλοι 15 στην Κένυα σκοτώνονται κατά τη διάρκεια πλημμύρων που προκαλούνται από σημαντικές βροχοπτώσεις. Γύρω στα 241 στρέμματα αγροτικών εκτάσεων έχουν καταστραφεί και 1.067 ζώα έχουν σκοτωθεί στην Κένυα, ενώ αρκετά σπίτια, γέφυρες και δρόμοι έχουν καταστραφεί στη Σομαλία. (AP)
* Δεκατέσσερις Βενεζουελανοί μετανάστες σκοτώνονται σε πυρκαγιά σε οικισμό στέγασης στο Κορονέλ, στην Κονσεπσιόν της Χιλής. (AFP via ''Mathrubhumi'')
*Δύο άνθρωποι σκοτώνονται και άλλοι δύο τραυματίζονται όταν ένα βυτιοφόρο εκρήγνυται έξω από την Ύπατη Αρμοστεία του Καναδά στην Αμπούτζα της Νιγηρίας. (CBC News)

## 7 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Ο Ισραηλινός υπουργός Άμυνας Γιοάβ Γκαλάντ δηλώνει ότι ισραηλινά στρατεύματα εισέβαλαν στην πόλη της Γάζας από πολλές κατευθύνσεις, με σφοδρές συγκρούσεις να λαμβάνουν χώρα στο εσωτερικό της πόλης. (Reuters)
**Τουλάχιστον οκτώ άνθρωποι σκοτώνονται και δεκάδες άλλοι τραυματίζονται από Ισραηλινούς πυραύλους στο Ιατρικό Συγκρότημα Νάσερ στην πόλη της Γάζας, το οποίο περιλαμβάνει το νοσοκομείο παίδων Αλ Νάσερ.(Al Jazeera)
**Τουλάχιστον δύο Παλαιστίνιοι σκοτώνονται και αρκετοί άλλοι τραυματίζονται σε ξεχωριστές ισραηλινές αεροπορικές επιδρομές κοντά στο νοσοκομείο Καμάλ Αντουάν στην Μπεΐτ Χανούν και κοντά στο νοσοκομείο Al-Quds στη συνοικία Tal al-Hawa της πόλης της Γάζας. (Al Jazeera)
**Τουλάχιστον οκτώ άνθρωποι σκοτώνονται όταν ισραηλινή αεροπορική επιδρομή πλήττει σπίτι στη νότια Γάζα. (Al Jazeera)
*Σύγκρουση στην Τσιάπας
**Ο Στρατός Εθνικής Απελευθέρωσης των Ζαπατίστα ανακοινώνουν ότι διαλύουν τους αυτόνομους δήμους, που είχαν ιδρυθεί μετά την εξέγερση των Ζαπατίστας το 1994.(PBS)

**Υγεία και περιβάλλον**
*Κύματα καύσωνα το 2023
**Η Υπηρεσία Κλιματικής Αλλαγής Copernicus αναφέρει ότι ο Οκτώβριος του 2023 είναι ο θερμότερος Οκτώβριος που έχει παρατηρηθεί, έχοντας ξεπεράσει τα προηγούμενα ρεκόρ θερμοκρασίας με τις παγκόσμιες θερμοκρασίες να είναι κατά μέσο όρο 1,43 βαθμούς Κελσίου πάνω από τα προβιομηχανικά επίπεδα. (AFP μέσω France 24)

**Πολιτική και εκλογές**
*Ο Πορτογάλος πρωθυπουργός Αντόνιο Κόστα παραιτείται εν μέσω συνεχιζόμενης έρευνας για διαφθορά. (BBC News)
*εκλογές στις Ηνωμένες Πολιτείες το 2023
**Στο Κεντάκι, ο κυβερνήτης Άντι Μπέσιρ επανεκλέγεται, νικώντας τον γενικό εισαγγελέα Ντάνιελ Κάμερον. (''The New York Times'')
**Στο Οχάιο, οι ψηφοφόροι εγκρίνουν τη νομιμοποίηση της μαριχουάνας αναψυχής στην πολιτεία. 
**Έκτακτες εκλογές (Off-year elections) για κυβερνήτες και άλλα αξιώματα διεξάγονται σε αρκετές πολιτείες των ΗΠΑ.  (AP)

## 8 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Τουλάχιστον 4.237 παλαιστινιακά παιδιά έχουν σκοτωθεί στη Γάζα από την έναρξη του πολέμου. Επιπλέον 1.350 παιδιά έχουν αναφερθεί ως αγνοούμενα και τα περισσότερα θεωρούνται νεκρά κάτω από τα ερείπια των κατεστραμμένων κτιρίων στη Γάζα. (Al Jazeera)
**Τέσσερις άνθρωποι σκοτώνονται σε αεροπορική επιδρομή σε σπίτι στον προσφυγικό καταυλισμό Τζαμπάλια που βρίσκεται στο βορειότερο τμήμα της Λωρίδας της Γάζας. (Al Jazeera)
**Ισραηλινά αεροσκάφη ανανεώνουν τους βομβαρδισμούς τους στον προσφυγικό καταυλισμό Νουσεϊράτ στο κεντρικό τμήμα της Λωρίδας της Γάζας, με αποτέλεσμα να αναφερθούν τουλάχιστον 18 νεκροί. Μια κατοικία που ανήκει σε μια τοπική οικογένεια πλήττεται, με τους ανθρώπους να εξακολουθούν να είναι παγιδευμένοι κάτω από τα ερείπια του κατεστραμμένου οικιστικού κτιρίου. (Al Jazeera) (WAFA)
*Πόλεμος στο Σουδάν
**Τουλάχιστον 2.000 άνθρωποι σκοτώνονται και 3.000 τραυματίζονται όταν οι RSF σφαγιάζουν άμαχους στη γειτονιά της Αρνταμάτα, στο Δυτικό Νταρφούρ στη Γκενίνα, μετά την αποχώρηση του σουδανικού στρατού από την πόλη. (Radio Dabanga)

**Καταστροφές και δυστυχήματα**
*Οκτώ άτομα σκοτώνονται σε τροχαίο δυστύχημα που σημειώνεται σε αυτοκινητόδρομο στην κομητεία Ζαβάλα του Τέξας, στις ΗΠΑ. (ABC)

## 9 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Τουλάχιστον 30 Παλαιστίνιοι σκοτώνονται σε ισραηλινή αεροπορική επιδρομή στη διάρκεια της νύχτας στο προσφυγικό στρατόπεδο Τζαμπάλια στα βόρεια και στη δυτική Γάζα. (Al Jazeera)
**Το Νοσοκομείο Ινδονησίας στη βόρεια Γάζα καταγράφει τουλάχιστον 65 θανάτους και περισσότερους από 100 τραυματισμούς από τους συνεχιζόμενους ισραηλινούς βομβαρδισμούς. (Al Jazeera)
**Τουλάχιστον τρεις άνθρωποι σκοτώνονται και δεκάδες άλλοι τραυματίζονται έπειτα από αεροπορική επιδρομή του Ισραήλ που έπληξε την περιοχή του Νοσοκομείου Αλ-Νασρ στη δυτική Γάζα. (Al Jazeera)
**Οι ισραηλινές δυνάμεις χρησιμοποιούν μπουλντόζες για να καταστρέψουν δρόμους στην Τζενίν στη Δυτική Όχθη, υποστηριζόμενες από ελικόπτερα και αναγνωριστικά αεροσκάφη, σκοτώνοντας 15 Παλαιστίνιους. (The Guardian)

**Επιστήμη και τεχνολογία**
*Ο ιστότοπος βιντεοσυνομιλιών Omegle, ο οποίος επέτρεπε στους χρήστες να έχουν ανώνυμες συνομιλίες κατ' ιδίαν με αγνώστους, κλείνει έπειτα από 14 χρόνια λόγω ύποπτων ισχυρισμών για παιδική κακοποίηση. (BBC)

**Πολιτική και εκλογές**
*Πολιτική της Ισπανίας
**Ο Ισπανός πρωθυπουργός Πέδρο Σάντσεθ καταλήγει σε συμφωνία για αμνηστία με το καταλανικό αυτονομιστικό Μαζί για την Καταλονία προκειμένου να εξασφαλίσει την απαραίτητη υποστήριξη για μια ακόμη θητεία στην εξουσία. Η συμφωνία προκαλεί διαμαρτυρίες στη Μαδρίτη με το δεξιό Λαϊκό Κόμμα να την αποκαλεί "ταπείνωση" για τη χώρα. (BBC News)

**Αθλητισμός**
*Τα Παγκόσμια Ρεκόρ Γκίνες και η Παγκόσμια Λίγκα του Σερφ επιβεβαιώνουν ότι η Αυστραλή σέρφερ Λόρα Ένεβερ πέτυχε ένα νέο ρεκόρ σερφ για το μεγαλύτερο κύμα στο οποίο έχεικάνει άλμα μια γυναίκα, με ένα κύμα 13,3 μέτρων (44 πόδια) που σερφάρισε στη Χαβάη, στις ΗΠΑ, στις 22 Ιανουαρίου, ξεπερνώντας το προηγούμενο ρεκόρ της Αμερικανίδας Άντρια Μόλερ. (CNN)

## 10 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
** Ο πρωθυπουργός του Ισραήλ Μπενιαμίν Νετανιάχου δηλώνει ότι οι Οι Ισραηλινές Δυνάμεις Άμυνας θα ελέγχουν τη Λωρίδα της Γάζας μετά το τέλος του πολέμου, απορρίπτοντας τις εκκλήσεις για την εγκατάσταση εκεί μιας διεθνούς ειρηνευτικής δύναμης. (''The Times of Israel'')
**Έξι άνθρωποι σκοτώνονται σε ισραηλινή αεροπορική επιδρομή στο Νοσοκομείο Αλ-Σίφα στην Πόλη της Γάζας. Το Παρατηρητήριο Ανθρωπίνων Δικαιωμάτων σχολιάζει ότι "τα νοσοκομεία πρέπει πάντα να προστατεύονται" και ότι "καμία περιοχή δεν είναι ζώνη ελεύθερων πυρών", προτρέποντας τους παγκόσμιους ηγέτες να δράσουν "για να αποτρέψουν περαιτέρω μαζικές θηριωδίες".(Al Jazeera)
*Πόλεμος στο Σουδάν
**Περίπου 700 έως 1.300 άνθρωποι σκοτώνονται, πάνω από εκατό τραυματίζονται και περίπου 300 αγνοούνται έπειτα από συγκρούσεις στην Τζενέινα. (Reuters)

**Καταστροφές και δυστυχήματα**
*Η Ισλανδία κηρύσσει κατάσταση έκτακτης ανάγκης έπειτα από μια σειρά σεισμών κοντά στο ηφαίστειο Φαγκρανταλσφιάλ στη Νότια Χερσόνησο. Η Ισλανδική Μετεωρολογική Υπηρεσία αναφέρει ότι μπορεί να σημειωθεί έκρηξη τις επόμενες ημέρες. (''The Guardian'')
*Τουλάχιστον πέντε άνθρωποι σκοτώνονται και άλλοι 12 τραυματίζονται σε μετωπική σύγκρουση μεταξύ λεωφορείου και ημιφορτηγού στο διαμέρισμα Σάντα Κρους της Βολιβίας. (Xinhua)

**Διεθνείς σχέσεις**
*Η Αυστραλία χορηγεί "ειδικά" δικαιώματα ελευθερίας κυκλοφορίας και άμυνας στους κατοίκους του Τουβαλού για διαμονή και εργασία. (AFP via ''Barron's'')

**Αθλητισμός**
*Το Διεθνές Συμβούλιο Κρίκετ αναστέλλει τη συμμετοχή της Σρι Λάνκα στο διεθνές κρίκετ λόγω κυβερνητικής παρέμβασης στις δραστηριότητες της χώρας στο κρίκετ.
(BBC Sport)

## 11 Νοεμβρίου

**Πόλεμος και επιθέσεις**
*Πόλεμος Χαμάς-Ισραήλ (2023)
**Ισραηλινά άρματα μάχης και ελεύθεροι σκοπευτές ανοίγουν πυρ στο Νοσοκομείο Αλ-Κουντς στην πόλη της Γάζας από απόσταση είκοσι μέτρων, όπου γύρω στις 14.000 εσωτερικά εκτοπισμένοι βρίσκουν καταφύγιο σε κατάσταση "ακραίου πανικού και φόβου", σύμφωνα με την Παλαιστινιακή Ερυθρά Ημισέληνο. (ABC News)
**Τουλάχιστον 11.078 Παλαιστίνιοι έχουν σκοτωθεί στη Γάζα. Το Γραφείο Συντονισμού Ανθρωπιστικών Υποθέσεων των Ηνωμένων Εθνών αναφέρει ότι 168 Παλαιστίνιοι, συμπεριλαμβανομένων 46 παιδιών, έχουν σκοτωθεί από τις ισραηλινές δυνάμεις στη Δυτική Όχθη. Άλλοι οκτώ άνθρωποι, συμπεριλαμβανομένου ενός παιδιού, σκοτώθηκαν από Ισραηλινούς εποίκους στην Ανατολική Ιερουσαλήμ. (Al Jazeera)

**Διεθνείς σχέσεις**
*Διεθνείς αντιδράσεις στον πόλεμο Ισραήλ-Χαμάς το 2023
**Η Αραβο-ισλαμική έκτακτη σύνοδος κορυφής στο Ριάντ της Σαουδικής Αραβίας εκδίδει ανακοίνωση με την οποία ζητά τον τερματισμό της πολιορκίας της Γάζας, απαιτεί να επιτραπεί η είσοδος βοήθειας στη Γάζα και ζητά τον τερματισμό των εξαγωγών όπλων προς το Ισραήλ. Η δήλωση αναφέρει επίσης ότι ο πόλεμος του Ισραήλ δεν πρέπει να περιγράφεται ως "αυτοάμυνα" και καταδικάζει την ισραηλινή επιθετικότητα στη Γάζα και τη Δυτική Όχθη. (Al Jazeera)
**Ο Εμίρης του Κατάρ σεΐχης Ταμίμ μπιν Χαμάντ Αλ Θανί καταδικάζει τη διεθνή κοινότητα επειδή σιωπά για τα δεινά των Παλαιστινίων αμάχων, ενώ επιτρέπει στο Ισραήλ να παραβιάζει το διεθνές δίκαιο. (Al Jazeera)

## 12 Νοεμβρίου
**Πόλεμος και επιθέσεις**
* Τριάντα τρεις άνθρωποι σκοτώνονται όταν ένοπλοι των Συμμαχικών Δημοκρατικών Δυνάμεων πραγματοποιούν μαζική εκτέλεση αμάχων στο Εθνικό Πάρκο Βιρούνγκα στο Βόρειο Κίβου, στη Λαϊκή Δημοκρατία του Κονγκό. (AP)
*Πόλεμος Χαμάς-Ισραήλ (2023)
** Δεκατρείς άνθρωποι σκοτώνονται και πολλοί άλλοι τραυματίζονται σε επίθεση σε κτίριο κατοικιών στο ανατολικό Χαν Γιουνίς.  (Anadolu Agency)

**Καταστροφές και δυστυχήματα**
*Πέντε Αμερικανοί στρατιώτες σκοτώνονται από τη συντριβή ελικοπτέρου στην ανατολική Μεσόγειο
στη διάρκεια εκπαιδευτικής πτήσης ρουτίνας. (BBC News)
*Πέντε άτομα πεθαίνουν σε πυρκαγιά που ξεσπά σε μπάνγκαλοου στο Χάουνσλοου του Δυτικού Λονδίνου. Η πυρκαγιά πιστεύεται ότι ξεκίνησε κατά τη διάρκεια των εορτασμών του Diwali, οι οποίοι οδήγησαν στην ανάφλεξη των παρακείμενων δέντρων. (''The Independent'')

**Νόμος και έγκλημα**
*Διαδηλώσεις με αίτημα την άμεση κατάπαυση του πυρός στη Γάζα πραγματοποιούνται σε πόλεις ανά τον κόσμο. (Al Jazeera)

**Αθλητισμός**
*Αφρικανικό Πρωτάθλημα Ποδοσφαίρου 2023
**Στο ποδόσφαιρο συλλόγων, η Mamelodi Sundowns F.C. κατακτά την εναρκτήρια African Football League μετά τη νίκη της επί της Wydad AC στον τελικό. (beIN Sports)

## 13 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Η Παλαιστινιακή Κεντρική Στατιστική Υπηρεσία αναφέρει ότι 3.117 μαθητές εγγεγραμμένοι σε σχολεία στη Γάζα έχουν σκοτωθεί από το Ισραήλ, ενώ 4.613 έχουν τραυματιστεί. Επιπλέον 130 δάσκαλοι και διευθυντές σχολείων έχουν επίσης σκοτωθεί. Είκοσι τέσσερις μαθητές έχουν σκοτωθεί στη Δυτική Όχθη.(Al Jazeera)

**Πολιτική και εκλογές**
*Πολωνικές βουλευτικές εκλογές (2023)
**Ο αρχηγός του Πολωνία 2050  Σίμον Χολόβνια εκλέγεται πρόεδρος της Sejm. (AFP via ''Le Monde'')
*Ο Βρετανός πρωθυπουργός Ρίσι Σουνάκ απολύει την υπουργό Εσωτερικών Σουέλα Μπρέιβερμαν αφού η Μπρέιβερμαν καταδίκασε μια φιλοπαλαιστινιακή διαδήλωση στο κεντρικό Λονδίνο, αντικαθιστώντας την με τον υπουργό Εξωτερικών Τζέιμς Κλίβερλι και διορίζει τον πρώην πρωθυπουργό Ντέιβιντ Κάμερον ως νέο υπουργό Εξωτερικών. (AFP μέσω NDTV) (CNN)

**Επιστήμη και τεχνολογία**
*Το Νεπάλ απαγορεύει το TikTok, επικαλούμενο την κακή χρήση της εφαρμογής που "διαταράσσει την κοινωνική αρμονία και διαταράσσει τις οικογενειακές δομές και τις κοινωνικές σχέσεις". (Al Jazeera)

## 14 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Ο πρωθυπουργός του Ισραήλ Μπενιαμίν Νετανιάχου δηλώνει ότι "οι IDF ολοκλήρωσαν την περικύκλωση της πόλης της Γάζας".Ο υπουργός Άμυνας Γιοάβ Γκαλάντ λέει επίσης ότι η Χαμάς έχει "χάσει τον έλεγχο" της πόλης της Γάζας, καθώς τα ισραηλινά στρατεύματα καταλαμβάνουν τα δημοτικά κτίρια της πόλης. (''The Jerusalem Post'') (CNN)
**Επτά Παλαιστίνιοι σκοτώνονται σε επιδρομή του Ισραήλ στην Τουλκάρεμ στην κατεχόμενη Δυτική Όχθη. (Al Arabiya)

**Καταστροφές και δυστυχήματα**
*Έξι άνθρωποι σκοτώνονται και δεκαοκτώ άλλοι τραυματίζονται σε σύγκρουση μεταξύ ενός ημιφορτηγού και ενός λεωφορείου τσάρτερ στον Interstate 70 στην Λίκινγκ Κάουντι του Οχάιο, στις Ηνωμένες Πολιτείες. (''The Columbus Dispatch'')

**Διεθνείς σχέσεις**
* Το Μπελίζ αναστέλλει τις διπλωματικές σχέσεις με το Ισραήλ λόγω της πολεμικής του συμπεριφοράς και ζητά άμεση κατάπαυση του πυρός. (CNN)

**Νόμος και έγκλημα**
*Το Ομοσπονδιακό Ανώτατο Δικαστήριο του Ιράκ παύει τον πρόεδρο του κοινοβουλίου Μοχάμεντ αλ-Χαλμπουσί και τον αντιπρόσωπο Λέιθ αλ-Ντουλέιμι, έπειτα από καταγγελία που υποστηρίζει ότι ο Χαλμπουσί παραποίησε μια επιστολή παραίτησης που θα απομάκρυνε τον Ντουλέιμι από το κοινοβούλιο. (AFP via ''Barron's'')

**Πολιτική και εκλογές**
*Λιβεριανές γενικές εκλογές (2023)
**Οι ψηφοφόροι στη Λιβερία εκλέγουν τον πρόεδρό τους στον 2ο γύρο μεταξύ των Τζορτζ Γουεά και Τζόζεφ Μποακάι. (BBC News)

## 15 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Οι Ισραηλινές Δυνάμεις Άμυνας εισέρχονται με πεζικό και άρματα μάχης στο συγκρότημα του νοοοκομείου Αλ-Σίφα στη Γάζα. (BBC News)
*Εμφύλιος πόλεμος στη Μιανμάρ
**Οι ένοπλες ομάδες της αντιπολίτευσης λένε ότι δεκάδες στρατιώτες της χούντας παραδόθηκαν στον στρατό του Αρακάν. (Reuters)

**Καταστροφές και δυστυχήματα**
*Ένα λεωφορείο που μετέφερε επιβάτες εκτρέπεται από το δρόμο και έπεσε σε κοιλάδα ύψους 300 μέτρων στην επαρχία Ντόντα της Ινδίας, στο Τζαμού και Κασμίρ, με αποτέλεσμα να σκοτωθούν τουλάχιστον 39 άνθρωποι και να τραυματιστούν 19. (Times of India)

**Διεθνείς σχέσεις**
*Σχέσεις Γουιάνας-Βενεζουέλας
**Η Βενεζουέλα ανακοινώνει ότι θα προχωρήσει στη διεξαγωγή δημοψηφίσματος για το καθεστώς της Γκουαγιάνα Εσεκίμπα, παρά την αίτηση της Γουιάνας να σταματήσει την ψηφοφορία. (Reuters)

## 16 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
** Η ισραηλινή αστυνομία σκοτώνει τρεις ενόπλους που επιτέθηκαν σε σημείο ελέγχου κοντά στην Ιερουσαλήμ, τραυματίζοντας έξι μέλη των δυνάμεων ασφαλείας. (AFP via RFI)
*Πόλεμος στο Σουδάν
**Το Απελευθερωτικό Κίνημα του Σουδάν, το Κίνημα Δικαιοσύνης και Ισότητας και άλλες μικρότερες αντάρτικες παρατάξεις κηρύσσουν τον πόλεμο στις Δυνάμεις Ταχείας Υποστήριξης, ενώ προηγουμένως είχαν παραμείνει ουδέτερες στη σύγκρουση. (''Sudan Tribune'')

**Καταστροφές και δυστυχήματα**
*Στην Κίνα, είκοσι έξι άνθρωποι σκοτώνονται και άλλοι 63 τραυματίζονται κατά τη διάρκεια πυρκαγιάς σε γραφείο στο Λιλιάνγκ της Σαντζί. (BBC News)

**Διεθνείς σχέσεις**
*Το Κοινοβούλιο της Κένυας εγκρίνει την αποστολή αστυνομικών της Κένυας στην Αϊτή στο πλαίσιο μιας πολυεθνικής αποστολής ασφαλείας που υποστηρίζεται από τα Ηνωμένα Έθνη για την καταπολέμηση του πολέμου των συμμοριών. (AFP via ''TOI'')

**Πολιτική και εκλογές**
*Προεδρικές εκλογές στη Μαδαγασκάρη (2023)
**Οι πολίτες στη Μαδαγασκάρη προσέρχονται στις κάλπες για να εκλέξουν τον πρόεδρο. (Africanews)
*Πολιτική της Ισπανίας
**Ο Πέδρο Σάντσεθ επανεκλέγεται πρωθυπουργός της Ισπανίας, σχηματίζοντας την τρίτη του κυβέρνηση. (The Guardian)
*Επακόλουθα των γενικών εκλογών της Γουατεμάλας του 2023
**Η Γενική Εισαγγελία της Γουατεμάλας ζήτησε την άρση της ασυλίας του εκλεγμένου προέδρου Μπερνάνδο Αρέβαλο και της εκλεγμένης αντιπροέδρου Καρίν Ερέρα για τη φερόμενη συμμετοχή τους στην κατάσχεση των εγκαταστάσεων του Πανεπιστημίου Σαν Κάρλος δε Γουατεμάλα. Εάν το αίτημα ευοδωθεί, και οι δύο θα μπορούσαν να συλληφθούν.  (Bloomberg)

## 17 Νοεμβρίου
**Πόλεμος και επιθέσεις**
*Στον εμφύλιο πόλεμο της Μιανμάρ, ένα πολεμικό αεροσκάφος της Πολεμικής Αεροπορίας της Μιανμάρ βομβαρδίζει σχολείο στην πολιτεία Τσιν, σκοτώνοντας τουλάχιστον οκτώ παιδιά.(BBC News)

**Οικονομία και επιχειρήσεις**
*Το ηλιακό πάρκο Αλ Ντάφρα, το μεγαλύτερο ηλιακό πάρκο στον κόσμο, τίθεται σε λειτουργία στα Ηνωμένα Αραβικά Εμιράτα. Το ηλιακό πάρκο αναμένεται να ηλεκτροδοτήσει γύρω στις 200.000 σπίτια. (Electrek)

**Καταστροφές και δυστυχήματα**
*Σεισμός μεγέθους 6,7 Ρίχτερ πλήττει το νότιο Μιντανάο των Φιλιππίνων, σκοτώνοντας τουλάχιστον επτά ανθρώπους και αφήνοντας άλλους δύο αγνοούμενους.
(Bloomberg)

**Πολιτική και εκλογές**
*Γενικές εκλογές στη Λιβερία (2023)
*Ο πρόεδρος της Λιβερίας Τζορτζ Γουεά παραδέχεται την ήττα του από τον πρώην αντιπρόεδρο Τζόζεφ Μποακάι.(Reuters)

## 18 Νοεμβρίου
**Τέχνες και πολιτισμός**
* Η Μις Νικαράγουα Σέινις Παλάσιος στέφεται Μις Υφήλιος από την προκάτοχό της, Αρ Μπόνι Γκάμπριελ, σηματοδοτώντας την πρώτη νίκη της χώρας στην ιστορία των καλλιστείων.(CNN)

**Καταστροφές και δυστυχήματα**
*Μια γυναίκα πεθαίνει στην πρώτη από τις συναυλίες της Αμερικανίδας τραγουδίστριας Τέιλορ Σουίφτ στο Ολυμπιακό Στάδιο Νίλτον Σάντος στο Ρίο ντε Τζανέιρο της Βραζιλίας, κατά τη διάρκεια μιας ημέρας που η θερμοκρασία έφτασε τους 39,1&nbsp;°C. Η Σουίφτ αναβάλλει τη δεύτερη συναυλία της στην πόλη λόγω της ζέστης.(''The Guardian'') (AFP via ''Manila Bulletin'')

**Νόμος και έγκλημα**
*Το κόμμα Ορίζοντες της Γαλλίας θέτει σε διαθεσιμότητα τον Ζοέλ Γκιεριό γερουσιαστή της Λουάρ-Ατλαντίκ  μετά τη σύλληψή του και την επίσημη απαγγελία κατηγοριών για τη φερόμενη χορήγηση ναρκωτικού βιασμού στη βουλευτή Σαντρίν Ζοσό, με την κοινοβουλευτική ομάδα των Ανεξάρτητων στη Γερουσία να τον θέτει επίσης σε διαθεσιμότητα και να κινεί διαδικασίες αποπομπής του.  (AFP via ''The Straits Times'')

**Επιστήμη και τεχνολογία**
*Η αμερικανική εταιρεία αεροδιαστημικής SpaceX εκτοξεύει τη δεύτερη δοκιμαστική πτήση του πυραύλου Starship, στη βάση Starbase στο Τέξας, στις Ηνωμένες Πολιτείες.φτάνοντας σε υψόμετρο 148 χιλιομέτρων (92 μίλια). Το ενισχυτικό Super Heavy εκρήγνυται λίγο μετά τον χωρισμό, με το δεύτερο στάδιο να τερματίζεται οκτώ λεπτά μετά την πτήση.(CNBC) (CNN)

## 19 Νοεμβρίου
**Πόλεμος και επιθέσεις**
*Τουλάχιστον 32 άνθρωποι σκοτώνονται και άλλοι 20 τραυματίζονται σε μαζικούς πυροβολισμούς εναντίον δύο χωριών στο Αμπιέι, μια περιοχή που αμφισβητείται μεταξύ του Σουδάν και του Νότιου Σουδάν.
(AP)

**Καταστροφές και δυστυχήματα**
*Στους 130 ανέρχεται ο αριθμός των νεκρών από τις πλημμύρες στην Κένυα, τη Σομαλία και την Αιθιοπία. Η σομαλική πόλη Μπελεντουέινε έχει βυθιστεί πλήρως μετά την υπερχείλιση του ποταμού Σεμπέλε, αναγκάζοντας το 90% του πληθυσμού να εγκαταλείψει τα σπίτια του, ενώ 30.000 άνθρωποι έχουν εκτοπιστεί στην Κένυα καθώς εκατοντάδες σπίτια έχουν καταστραφεί.(AP) 
*Τουλάχιστον 21 άνθρωποι σκοτώνονται από πλημμύρες στη Δομινικανή Δημοκρατία.(Reuters) 
*Έντεκα άνθρωποι σκοτώνονται όταν ένα επιβατικό τρένο εμβολίζει το μίνι λεωφορείο τους σε μια ισόπεδη διάβαση χωρίς εμπόδια στο Λουματζάνγκ, στην Ανατολική Ιάβα της Ινδονησίας.

**Διεθνείς σχέσεις**
* Η Νικαράγουα ολοκληρώνει την αποχώρησή της από τον Οργανισμό Αμερικανικών Κρατών.(Xinhua via ''The Star'')

**Τέχνες και πολιτισμός**
* Ένα από τα δίκοχα καπέλα του Γάλλου αυτοκράτορα Ναπολέοντα πωλείται έναντι του ποσού ρεκόρ των 1,93 εκατομμυρίων ευρώ (περίπου 2,11 εκατομμύρια δολάρια ΗΠΑ) σε δημοπρασία στη Γαλλία.(AFP via KPVI) 

**Πολιτική και εκλογές**
*Γενικές εκλογές στην Αργεντινή 2023
**Ο Χαβιέρ Μιλέι από το κόμμα La Libertad Avanza εκλέγεται πρόεδρος, αφού κερδίζει τον περονιστή Σέρχιο Μάσα με 56% έναντι 44% στον δεύτερο γύρο της αναμέτρησης.(BBC News)

**Αθλητισμός**
*Τελικοί ΑΤΡ 2023
**Στο τένις, ο Σέρβος Νόβακ Τζόκοβιτς κατακτά τον έβδομο τίτλο του στο ATP Finals στο μονό μετά τη νίκη του επί του Ιταλού Γιάνικ Σίνερ με δύο σετ, 6-3, 6-3, στον τελικό. Ο Τζόκοβιτς, ο οποίος υπερασπίστηκε με επιτυχία τον τίτλο του, ξεπερνά τους έξι τίτλους του Ρότζερ Φέντερερ(AP). 
*Παγκόσμιο Κύπελλο Κρίκετ 2023
**Στο κρίκετ, η Αυστραλία κατακτά το έκτο Παγκόσμιο Κύπελλο με ρεκόρ, αφού νικά τη διοργανώτρια Ινδία με έξι wickets στον τελικό. Ο Ινδός Βιράτ Κόχλι ανακηρύσσεται παίκτης του τουρνουά.(AFP via France 24)

## 20 Νοεμβρίου
**Πόλεμος και επιθέσεις**
*Εμφύλιος πόλεμος στη Μιανμάρ, Επιχείρηση 1107
**Ο στρατός της Μιανμάρ καταστρέφει ένα μοναστήρι στο Λοϊκάου, στην πολιτεία Καγιά, σκοτώνοντας δύο μοναχούς. (''The Irrawaddy'')

**Καταστροφές και δυστυχήματα**
*Δέκα άνθρωποι σκοτώνονται κατά την κατάρρευση χρυσωρυχείου στο Σουρινάμ. (AP)
*Εννέα άνθρωποι σκοτώνονται και άλλοι έντεκα αγνοούνται κατά τη διάρκεια πλημμύρας σε ολόκληρη την Τουρκία. (AP)

**Διεθνείς σχέσεις**
*Το Ισραήλ ανακαλεί τον πρεσβευτή του από τη Νότια Αφρική έπειτα από το γεγονός ότι ο υπουργός Προεδρίας Κουμπούτζο Τσαβένι κάλεσε το Διεθνές Ποινικό Δικαστήριο να εκδώσει ένταλμα σύλληψης κατά του πρωθυπουργού Μπενιαμίν Νετανιάχου. (AFP via ''Barron's'')

## 21 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Τρεις άμαχοι, μεταξύ των οποίων δύο δημοσιογράφοι, σκοτώνονται έπειτα από βομβαρδισμό του Ισραήλ που έπληξε συνεργείο μέσων ενημέρωσης στην Ταΐρ Χαρφά του Λιβάνου.(The Times of Israel)

**Καταστροφές και δυστυχήματα**
* Στη Δημοκρατία του Κονγκό σκοτώνονται 37 άτομα και αρκετά άλλα τραυματίζονται σε πανικό σε γήπεδο στην Μπραζαβίλ στη διάρκεια  εκδήλωσης για την κατάταξη ατόμων στο στρατό. (AFP via ''Barron's'')

**Νόμος και έγκλημα**
*Τρεις άνθρωποι σκοτώνονται και ένας τραυματίζεται σοβαρά σε πυροβολισμούς λόγω διαφοράς για την ιδιοκτησία στην κομητεία Κάστερ του Κολοράντο. (ABC News)

## 22 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023):
**Το υπουργικό συμβούλιο του Ισραήλ εγκρίνει συμφωνία για την παύση των μαχών στη Γάζα για τέσσερις ημέρες. Η συμφωνία, την οποία διαπραγματεύονται η Αίγυπτος, το Κατάρ και οι Ηνωμένες Πολιτείες, προβλέπει επίσης την απελευθέρωση 150 Παλαιστίνιων κρατουμένων από το Ισραήλ με αντάλλαγμα την απελευθέρωση ορισμένων από τους ομήρους που κρατά η Χαμάς, κυρίως γυναίκες και παιδιά.(''Times of Israel'')
(''Times of Israel'')

**Καταστροφές και δυστυχήματα**
*Ένα αυτοκίνητο εκρήγνυται κοντά στα σύνορα Καναδά-Ηνωμένων Πολιτειών στη γέφυρα Ρέινμποου στους καταρράκτες του Νιαγάρα, στη Νέα Υόρκη των ΗΠΑ, με αποτέλεσμα να σκοτωθούν οι δύο επιβαίνοντες στο όχημα και να τραυματιστεί ένας συνοριακός πράκτορας. Η κυβέρνηση της πολιτείας της Νέας Υόρκης κλείνει όλα τα συνοριακά περάσματα μεταξύ των Ηνωμένων Πολιτειών και του Καναδά στη Δυτική Νέα Υόρκη.
(Reuters)

**Πολιτική και εκλογές**
*Ολλανδικές γενικές εκλογές (2023)
**Οι πολίτες στην Ολλανδία προσέρχονται στις κάλπες για την εκλογή και των 150 εδρών στη Βουλή των Αντιπροσώπων. (CNN)
**Το ακροδεξιό Κόμμα για την Ελευθερία υπό τον Γκέερτ Βίλντερς κερδίζει τις περισσότερες έδρες στο κοινοβούλιο, σύμφωνα με τα exit polls.(CNN)

## 23 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Οι Ισραηλινές Δυνάμεις Άμυνας συλλαμβάνουν τον Μοχάμαντ αμπού Σαλμίγια, τον διευθυντή του Νοσοκομείου Αλ Σίφα, και αρκετούς γιατρούς που εργάζονται υπό την εποπτεία του, αφού Ισραηλινοί στρατιώτες σταμάτησαν μια αυτοκινητοπομπή που ανήκε στον Παγκόσμιο Οργανισμό Υγείας. Το Ισραήλ κατηγορεί τον διευθυντή και τους γιατρούς ότι έχουν παράσχει καταφύγιο σε μαχητές της Χαμάς στο νοσοκομείο. (''The Guardian'')
*Ρωσική εισβολή στην Ουκρανία
**Ένα ρωσικό χτύπημα με πυρομαχικά διασποράς στην Τσορνομπάιφκα, στη Χερσώνα, σκοτώνει τουλάχιστον τρεις πολίτες. Πέντε άτομα τραυματίζονται επίσης από ρωσική οβίδα, ενώ σύμφωνα με πληροφορίες έχουν υποστεί ζημιές περισσότερα από 60 κτίρια κατοικιών. (AP μέσω ABC News)

**Οικονομία και επιχειρήσεις**
* Το Γραφείο Εθνικής Στατιστικής αναφέρει ότι η καθαρή μετανάστευση προς το Ηνωμένο Βασίλειο έφθασε το 2022 στο ρεκόρ των 745.000 ατόμων, με τη συντριπτική πλειοψηφία των αφίξεων να προέρχεται από χώρες εκτός ΕΕ. (Sky News)

**Υγεία και περιβάλλον**
* Ο Παγκόσμιος Οργανισμός Υγείας (ΠΟΥ) αναφέρει ότι οι κινεζικές αρχές δεν εντόπισαν ασυνήθιστους ή νέους παθογόνους παράγοντες στην πρόσφατη αύξηση των αναπνευστικών ασθενειών μεταξύ των παιδιών στη βόρεια Κίνα. Ο ΠΟΥ συνεχίζει να παρακολουθεί την κατάσταση. (AFP μέσω NDTV)

**Διεθνείς σχέσεις**
*Η Βόρεια Κορέα καταγγέλλει τη συμφωνία του 2018 με τη Νότια Κορέα, επικαλούμενη την κλιμάκωση των στρατιωτικών προκλήσεων καθώς και σχέδια ανάπτυξης στρατιωτικών δυνάμεων κατά μήκος της Στρατιωτικής Γραμμής Οριοθέτησης. (AFP μέσω ''Le Monde'')

## 24 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023):
**Στις 7 το πρωί τίθεται σε ισχύ συμφωνία για παύση των μαχών στη Λωρίδα της Γάζας για τέσσερις ημέρες. (Al Jazeera)
**Την πρώτη ημέρα της κατάπαυσης του πυρός η Χαμάς απελευθερώνει 13 Ισραηλινούς ομήρους, ορισμένοι από τους οποίους είναι διπλοί υπήκοοι, ενώ το Ισραήλ απελευθερώνει 39 Παλαιστίνιους κρατούμενους στο πλαίσιο της συμφωνίας κατάπαυσης του πυρός. (CNN) (''Times of Israel'')
**Η Χαμάς απελευθερώνει έναν Φιλιππινέζο και 10 Ταϊλανδούς ομήρους στο πλαίσιο ξεχωριστής συμφωνίας με την κυβέρνηση της Ταϊλάνδης, η οποία επιτεύχθηκε με τη μεσολάβηση από το Ιράν. (''Time'') (''Times of Israel'')

**Διεθνείς σχέσεις**
* Το Ισραήλ κατηγορεί την Ισπανία και το Βέλγιο για "υποστήριξη της τρομοκρατίας". (Euro Weekly News)
*Η Σομαλία γίνεται δεκτή ως το 8ο μέλος της Ανατολικοαφρικανικής Κοινότητας. (BBC News)

## 25 Νοεμβρίου
**Πόλεμος και επιθέσεις**
*Ρωσική εισβολή στην Ουκρανία
**Η Ρωσία επιτίθεται στην Ουκρανία χρησιμοποιώντας 75 drones, σε αυτό που Ουκρανοί αξιωματούχοι περιέγραψαν ως τη μεγαλύτερη επίθεση με drone από την εισβολή. (Reuters) (AP)

**Καταστροφές και δυστυχήματα**
*Δέκα άνθρωποι σκοτώνονται και άλλοι 22 τραυματίζονται από πυρκαγιά σε εμπορικό κέντρο στο Καράτσι του Πακιστάν. (Al Jazeera)
*Πέντε ορειβάτες σκοτώνονται και άλλοι 4 τραυματίζονται σε χιονοστιβάδα στο Λορεστάν του Ιράν.(AP)
* Σε πανικό που σημειώνεται σε μουσικό φεστιβάλ στο Κότσι της Ινδίας στην Κεράλα σκοτώνονται 4 άτομα και τραυματίζονται άλλα 60.(AP)

## 26 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Οκτώ Παλαιστίνιοι, εκ των οποίων πέντε στην Τζενίν, σκοτώνονται και τουλάχιστον έξι ακόμη τραυματίζονται κατά τη διάρκεια επιδρομών του Ισραηλινού στρατού στη Δυτική Όχθη.(Al Jazeera)
**Η Παλαιστινιακή Ερυθρά Ημισέληνος αναφέρει ότι ένας Παλαιστίνιος γεωργός σκοτώθηκε και άλλος ένας τραυματίστηκε σε επίθεση Ισραηλινών δυνάμεων στο στρατόπεδο προσφύγων Μαγκαζί, στο κέντρο της Γάζας. (Reuters)
**Η Χαμάς επιβεβαιώνει τον θάνατο αρκετών ανώτερων στελεχών της, μεταξύ των οποίων ο Αχμέτ Γκαντούρ. (''The Times of Israel'')
**Ο Ισραηλινός πρωθυπουργός Ο Μπενιαμίν Νετανιάχου γίνεται ο πρώτος Ισραηλινός αρχηγός κυβέρνησης που εισέρχεται στη Λωρίδα της Γάζας εδώ και δύο δεκαετίες, αφού επισκέπτεται τα στρατεύματα των Ισραηλινών Δυνάμεων Άμυνας που σταθμεύουν εκεί. (''Jerusalem Post'')

**Τέχνες και πολιτισμός**
* Το βραβείο Μπούκερ απονέμεται στον Ιρλανδό συγγραφέα Πολ Λιντς για το έργο του *Prophet Song*. (AFP via RFI)

**Καταστροφές και δυστυχήματα**
*Το φορτηγό πλοίο *[[Raptor (φορτηγό πλοίο)|Raptor]]* βυθίζεται στα ανοικτά της Λέσβου με 14 μέλη του πληρώματος στο πλοίο. Η Ακτοφυλακή διασώζει ένα άτομο το οποίο μεταφέρεται αεροπορικώς με ελικόπτερο και βρίσκει τη σορό ενός από τα άλλα μέλη του πληρώματος- τα άλλα 12 παραμένουν αγνοούμενα. (France 24)

**Νόμος και έγκλημα**
* Η Σιέρα Λεόνε κηρύσσει εθνική απαγόρευση κυκλοφορίας έπειτα από επίθεση μαχητών σε στρατώνες στη Φρίταουν. Αργότερα εισβάλλουν στις κεντρικές φυλακές, αφήνοντας ελεύθερους τους κρατουμένους. (Reuters)
*Το Ανώτατο Δικαστήριο του Κουβέιτ καταδικάζει τον πρώην υπουργό Άμυνας και υπουργό Εσωτερικών Χαλέντ Αλ Τζαράχ Αλ Σαμπάχ σε επτά χρόνια φυλάκιση για κακή διαχείριση στρατιωτικών κονδυλίων, ενώ ο πρώην πρωθυπουργός Τζαμπρ αλ-Μουμπάρακ Αλ-Χαμάντ Αλ-Σαμπάχ, ο οποίος αντιμετώπιζε παρόμοιες κατηγορίες, διατάσσεται από το δικαστήριο να επιστρέψει μόνο τα κονδύλια που κακοδιαχειρίστηκε.(Reuters via Al Arabiya)

**Αθλητισμός**
* Στην αντισφαίριση, η Ιταλία κερδίζει για πρώτη φορά από το 1976 το Κύπελλο Ντέιβις, έπειτα από τη νίκη της με 2–0 εί της Αυστραλίας στους τελικούς. (''The Guardian'')

## 27 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Η Χαμάς απελευθερώνει 11 Ισραηλινούς ομήρους, ενώ το Ισραήλ απελευθερώνει 33 Παλαιστίνιους κρατούμενους. (''The Times of Israel'')
**Το Κατάρ ανακοινώνει συμφωνία μεταξύ Ισραήλ και Χαμάς για παράταση της κατάπαυσης του πυρός κατά δύο ημέρες. (''The Times of Israel'')

**Επιχειρήσεις και οικονομία**
*Το μεγαλύτερο κρουαζιερόπλοιο στον κόσμο, το *[[Icon of the Seas]]*, παραδίδεται στη Royal Caribbean International. (''BI'')

**Καταστροφές και δυστυχήματα**
*Ο αριθμός των νεκρών από πλημμύρες στην Κένυα ανέρχεται σε 76, καθώς 40.000 εσωτερικά εκτοπισμένοι εκτοπίζονται από τα σπίτια τους. (AP)
*Έντεκα εργάτες σκοτώνονται και άλλοι 75 τραυματίζονται σε ένα ορυχείο πλατίνας στο Ρούστενμπεργκ, στη Βορειοδυτική Επαρχία της Νότιας Αφρικής, όταν ένας ανελκυστήρας που τους μετέφερε στην επιφάνεια πέφτει γύρω στα 200 μ. (Al Jazeera)
*Μια χιονοθύελλα σκοτώνει τουλάχιστον πέντε άτομα στην Ουκρανία και τρία άτομα στη γειτονική Μολδαβία με εκατοντάδες πόλεις και χωριά να μην έχουν ρεύμα. Τουλάχιστον δέκα κρατικοί αυτοκινητόδρομοι είναι επίσης κλειστοί με χιλιάδες οχήματα να έχουν εγκλωβιστεί στην Ουκρανία εν μέσω της κακοκαιρίας. (Reuters)

**Πολιτική και εκλογές**
*Ο Κρίστοφερ Λάξον ορκίζεται ως ο 42ος πρωθυπουργός της Νέας Ζηλανδίας από την Γενική Κυβερνήτρια Σίντι Κίρο. (AFP via ''The Daily Star'')

**Επιστήμη και τεχνολογία**
*Το British Antarctic Survey επιβεβαιώνει ότι το μεγαλύτερο παγόβουνο στον κόσμο, το A23a, εγκαταλείπει τώρα τη Θάλασσα Γουέντελ και παρασύρεται στον Νότιο Ωκεανό, αφού βρίσκεται στη Θάλασσα Γουέντελ για περισσότερα από 30 χρόνια. Το παγόβουνο αναμένεται να ακολουθήσει το Ανταρκτικό Κυκλικό Ρεύμα και να συνεχίσει να απομακρύνεται από την Ανταρκτική. (''The Guardian'')

## 28 Νοεμβρίου
**Πόλεμος και επιθέσεις**
*Πόλεμος Χαμάς-Ισραήλ (2023)
**Η Χαμάς απελευθερώνει δύο Ταϊλανδούς μετανάστες εργάτες, 10 Ισραηλινούς ομήρους και ένα σκυλί, ενώ το Ισραήλ απελευθερώνει 30 Παλαιστίνιους κρατούμενους. (''The Times of Israel'') (''abc news'') 
* Η κυβέρνηση των Φιλιππίνων και οι κομμουνιστές αντάρτες, που εκπροσωπούνται από το Εθνικό Δημοκρατικό Μέτωπο, συμφωνούν να επαναλάβουν τις ειρηνευτικές συνομιλίες έπειτα από έξι χρόνια. (Reuters)

**Καταστροφές και δυστυχήματα**
* Από έκρηξη βράχου σε ορυχείο στο Εϊλογκιάνγκ της Κίνας, σκοτώνονται έντεκα ανθρακωρύχοι. (ABC)
*Τέσσερις ανθρακωρύχοι σκοτώνονται και άλλος ένας τραυματίζεται έπειτα από ρήξη αγωγού νερού σε ανθρακωρυχείο στο Γιαβόρζνο της Πολωνίας.(AP)

**Νόμος και έγκλημα**
* Η αυστραλιανή κυβέρνηση ανακοινώνει την απαγόρευση των εισαγωγών αναλώσιμων vapes, από την 1η Ιανουαρίου 2024, σε μια προσπάθεια να περιοριστεί ο εθισμός στη νικοτίνη μεταξύ των παιδιών και των νεαρών ενηλίκων. (BBC News)

## 29 Νοεμβρίου
**Πόλεμος και επιθέσεις**
* Ο στρατός της Βραζιλίας κινητοποιείται προς τα σύνορα της Βενεζουέλας και της Γουιάνας, αναμένοντας μια πιθανή εισβολή από το στρατό της Βενεζουέλας στη Γκουαγιάνα Εσεσίμπα. (Escenario Mundial)
*Πόλεμος Χαμάς-Ισραήλ (2023)
** Η Χαμάς απελευθερώνει 4 Ταϊλανδούς εργάτες και 12 Ισραηλινούς ομήρους, ενώ το Ισραήλ αφήνει ελεύθερους 30 Παλαιστίνιους κρατουμένους. (''The Times of Israel'') 
**Οι Ισραηλινές Δυνάμεις Άμυνας, η Σιν Μπετ και η Ισραηλινή Συνοριακή Αστυνομία ανακοινώνουν σε κοινή ανακοίνωση ότι σκότωσαν τον Μοχάμεντ Ζουμπεϊντί, διοικητή του παραρτήματος Τζενίν της Παλαιστινιακής Ισλαμικής Τζιχάντ.(''The Jerusalem Post'')
**Δύο παιδιά, ηλικίας 14 και 8 ετών, σκοτώνονται από τα στρατεύματα των IDF στην Τζενίν κατά τη διάρκεια επιδρομής. Οι πυροβολισμοί καταγράφονται από κάμερες ασφαλείας. (BBC)

**Τέχνες και πολιτισμός**
*Ο πίνακας **'  του [[Σάντρο Μποτιτσέλι]] του 15ου αιώνα, εκτιμώμενης αξίας 100 εκατομμυρίων ευρώ, ο οποίος θεωρούνταν αγνοούμενος, ανακτάται από κατοικία κοντά στη [[Νάπολη]] της [[Ιταλία]]ς. [https://www.theguardian.com/artanddesign/2023/nov/29/madonna-and-child-painting-botticelli-recovered-50-years-naples-italy (''The Guardian'')]

**Επιστήμη και τεχνολογία**
*[[Βραβείο Ορθής Διαβίωσης]]
**Η [[Γιουνίς Μπρούκμαν-Αμισάχ]], η [[Μητέρα Φύση Καμπότζη]], η [[Φίλις Ομίντο]] και η [[SOS Méditerranée]] τιμώνται με το βραβείο Ορθής Διαβίωσης στη [[Στοκχόλμη]] της [[Σουηδία]]ς. 
[https://www.tagesschau.de/ausland/europa/rightlivelihoodaward-preisverleihung-100.html (Tagesschau)]

== 30 Νοεμβρίου ==
**Πόλεμος και επιθέσεις**
*[[Πόλεμος Χαμάς-Ισραήλ (2023)]]
**Τρεις [[Ισραήλ|Ισραηλινοί]] πολίτες σκοτώνονται και δεκαέξι τραυματίζονται σε μαζικούς πυροβολισμούς στη συνοικία Γκιβάτ Σαούλ της [[Ιερουσαλήμ]]. Δύο ένοπλοι [[Παλαιστίνιοι]] πυροβολούνται και σκοτώνονται από τις δυνάμεις ασφαλείας. Ένας ένοπλος πολίτης που πυροβόλησε τους Παλαιστίνιους επιτιθέμενους, ο Γιουβάλ Ντορόν Κάσλμαν, περνιέται για επιτιθέμενος και πυροβολείται επίσης, ενώ αργότερα πεθαίνει στο νοσοκομείο. Η [[Χαμάς]] φέρεται να αναλαμβάνει την ευθύνη για την επίθεση. [https://www.timesofisrael.com/liveblog-november-30-2023/ (''The Times of Israel'')] [https://www.haaretz.com/israel-news/2023-11-30/ty-article/three-israelis-killed-in-jerusalem-attack-hamas-affiliated-assailants-shot-dead/0000018c-1f4a-da36-a1de-5f6fc5200000 (''Haaretz'')]
**Επιτυγχάνεται συμφωνία για την παράταση της κατάπαυσης του πυρός για τουλάχιστον μία ακόμη ημέρα, αφού η κατάπαυση του πυρός επρόκειτο να λήξει. [https://www.timesofisrael.com/truce-in-gaza-counts-down-to-end-at-7-a-m-thursday-amid-efforts-to-extend/ (''The Times of Israel'')]

**Καταστροφές και δυστυχήματα**
*Τουλάχιστον 13 άτομα πεθαίνουν από πυρκαγιά σε ξενώνα στην [[Αλμάτι]] του [[Καζακστάν]]. [https://www.france24.com/en/live-news/20231130-fire-at-dawn-in-kazakhstan-hostel-kills-13 (AFP via France 24)]

**Υγεία και περιβάλλον**
*[[Διάσκεψη των Ηνωμένων Εθνών για την κλιματική αλλαγή (2023)]]
**Η [[Διάσκεψη των Ηνωμένων Εθνών για την Κλιματική Αλλαγή]] ανοίγει στο [[Ντουμπάι]] των [[Ηνωμένα Αραβικά Εμιράτα|Ηνωμένων Αραβικών Εμιράτων]], με μια συμφωνία για την παροχή χρηματοδότησης στις υπανάπτυκτες χώρες που κινδυνεύουν περισσότερο από τις επιπτώσεις της κλιματικής αλλαγής. [https://www.theguardian.com/environment/2023/nov/30/agreement-on-loss-and-damage-deal-expected-on-first-day-of-cop28-talks (''The Guardian'')]

**Νόμος και έγκλημα**
*[[Δικαιώματα ΛΟΑΤ στη Ρωσία]]
**Το [[Ανώτατο Δικαστήριο της Ρωσίας]] απαγορεύει το [[κίνημα ΛΟΑΤ]], χαρακτηρίζοντας τους συμμετέχοντες ως [[εξτρεμιστές]]. [https://www.reuters.com/world/europe/top-russian-court-bans-lgbt-movement-extremist-2023-11-30/ (Reuters)]

**Πολιτική και εκλογές'''
*Εκλογές Εθνοσυνέλευσης του Μπουτάν (2023-24)
**Οι πολίτες του Μπουτάν ψηφίζουν στον πρώτο γύρο των εκλογών για να εκλέξουν τα μέλη της Εθνοσυνέλευσης. (Reuters)
*Ο πρόεδρος του Ελ Σαλβαδόρ Ναγίμπ Μπουκέλε λαμβάνει άδεια απουσίας πριν από τις γενικές εκλογές του 2024 και τον διαδέχεται η προσωπική του γραμματέας Κλαούντια Ροδρίγκες ντε Γκεβάρα ως υπηρεσιακή πρόεδρος. (La Prensa Gráfica)

11